10000మందికిపైగా ఉపాధి
విరించి ప్రమోటర్‌ విష్‌ కొంపెల్ల
హైదరాబాద్‌ : నగరానికి చెందిన స్టాక్‌ఎక్ఛేంజి జాబితా అయినైటి కంపెనీ హెల్త్‌ కేర్‌ రంగంలోనికి ప్రవేశించింది. నగరం నడి బొడ్డున బంజారాహిల్స్‌లో రూ.300 కోట్లతో విరించి 600 పడకల ఆసుపత్రిని నిర్మించినట్లు కంపెనీ ప్రమోటర్‌ ఛైర్మన్‌ ఎమిరిటస్‌ విష్‌ కొంపెల్ల వివరిం చారు. అత్యాధునిక టెక్నాలజీ అప్లికేషన్లు తొలిసారి గా తమ ఆసుపత్రి సేవలకు అనుసంధానం చేస్తు న్నట్లు వివరించారు. మాలిక్యులర్‌ డయాగ్నస్టిక్స్‌, వ్యక్తిగత శ్రద్ధతో చికిత్సవిధానాలుమరెక్కడా లేని విధంగా తమ ఆసుపత్రిలో ఉంటాయన్నారు. కార్డి యాక్‌,ప్యూరో, ఆర్థో,న్ఫెఓ,న్యూరోఎమర్జెనీ, కేన్స ర్‌, ట్రాన్స్‌ప్లాంటేషన్‌ (కనెక్ట్‌)విభాగాలు ఉంటాని, 15వేలకుపైబడిన బయోమార్కర్‌ డయాగ్నస్టిక్‌ ల్యాబ్‌ ఉంటుందని విష్‌ వెల్లడించారు. బీమా ఆధా రిత నగదురహిత చికిత్సవిధానం కూడా ఉందని వివరించారు. అన్నివర్గాల ప్రజలకు అందుబాటులో ఉండేవిధంగా రోగులకు అందుబాటులో గదులను తీర్చిదిద్దునట్లు తెలిపారు. విరించి హెల్త్‌కేర్‌ప్రైవేట్‌ లిమిటెడ్‌ 100శాతం విరించి లిమిటెడ్‌కు అను బంధ సంస్థగా నిలిచింది. కెనరాబ్యాంక్‌ ఆధ్వర్యం లోని వివిధ బ్యాంకర్ల కూటమినుంచి 70కోట్ల నిధులను సేకరించింది. మిగిలిన నిధులు అంతర్గ తంగా సమకూర్చుకుంటున్నట్లు విష్‌ వెల్లడించారు. విరించి లిమిటెడ్‌ 2015-16 ఆర్థిక సంవత్సరంలో మొత్తం ఆదాయం 218.34 కోట్లుగా ఉంది. నికరలాభం 16.20 కోట్లు ఆర్జించిందని వివరించారు. కంపెనీ షేర్లు 70 పైసలు పెరిగి బిఎస్‌ఇలో బుధవారం 54.70 రూపాయలుగా చెలామణీ అయ్యాయి. కంపెనీ ఫైనాన్స్‌మార్కెటింగ్‌ ఎగ్జిక్యూ టివ్‌ డైరెక్టర్‌ శ్రీనివాస మైనా మాట్లాడుతూ 350 పడకలను వచ్చే రెండువారాల్లో సిద్ధంచేస్తున్నట్లు వివరించారు. వచ్చే కొద్దినెలల్లోనే 600 పడకలకు ఎంచుతామని ఆయన పేర్కొన్నారు. ఆసుపత్రిలో 75 వైద్యనిపుణులున్నారని ఇప్పటికే 30 మంది చేరినట్లు తెలిపారు. పారామెడికల్‌, ఇతర సిబ్బంది మొత్తం కలిసి వెయ్యిమందికిపైగా ఉన్నట్లు ఆయన వివరించారు. ఆసుపత్రిలోగోను కూడా మొత్తం కుటుంబం ఆవిష్కరించింది. సంస్థ ఇడి కళ్యాణ కొంపెల్ల, కొత్త ప్రాజెక్టుల ప్రెసిడెంట్‌ విశాల్‌రాజన్‌, నెక్కంటి మూర్తి తదితరులు పాల్గొన్నారు.